জিএফ ৩২ কেবিন ক্রুজার

জিএফ ৩২ কেবিন ক্রুজার বাংলাদেশে নির্মিত হার্বার প্যাট্রোল বোটের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজগুলো স্পিড বোট বিডি- গোল্ডেন ফাইবার গ্লাস কোম্পানির প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড-এ নির্মাণ করা হয়। প্রতিটি জাহাজ নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলো দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করতে সক্ষম।

 ইতিহাস 

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডে এসব জাহাজ নির্মানের পদক্ষেপ নেয়া হয়। দেশীয় প্রযুক্তিতে জাহাজ নির্মাণ কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। জাহাজ নির্মাণ সক্ষমতায় একটি মাইলফলক অর্জন হয় এসব ফাস্ট প্যাট্রোল বোট নির্মাণের ফলে। এরই ধারাবাহিকতায় ১৩ জানুয়ারি, ২০২০ সালে এই জাহাজগুলো বাংলাদেশ নৌবাহিনীতে কমিশন লাভ করে। 

 বৈশিষ্ট্য ও যান্ত্রিক কাঠামো 

জিএফ ৩২ কেবিন ক্রুজার ফাস্ট প্যাট্রোল বোটের দৈর্ঘ্য , প্রস্থ  এবং গভীরতা । প্রতিটি জাহাজে রয়েছে ২টি সুজুকি ২০০এইচপি ডিজেল ইঞ্জিন (২ স্ট্রোক), জাপান। যার ফলে জাহাজগুলো সর্বোচ্চ  গতিতে চলছে সক্ষম। এছাড়াও জাহাজগুলো ২২-২৫ জন সৈন্য বহন করতে পারে।

 তথ্যসূত্র 

বিষয়শ্রেণী:বাংলাদেশ নৌবাহিনীর জাহাজ